༄༅།། ཨ་ཧོ། ཤར་ཕྱོགས་མི་མངོན་མཁའ་དབྱིངས་དག་པ་ཡི་
ཞིང་ན། སྤྲིན་དཀར་ཕུང་པོའི་བཏེགས་པའི་སེངྒེ་ཡི་སྟེང་དུ། སྐྱབས་གཅིག་བཀའ་དྲིན་མཚུངས་མེད་དྲིན་ལྡན་གྱི་བླ་མ།

རིགས་འཛིན་ཕྲིན་ལས་དབང་རྒྱལ་གསེར་ཞལ་དེ་མཇལ་བྱུང་། བླ་མ་ཡུན་རིང་མ་མཇལ་སྡུག་ཡུས་ཀྱི་གདུང་བའི། མིག་
ནས་འཆི་མའི་ཆར་རྒྱུན་དབང་མེད་དུ་ཤོར་ནས། ལུས་ཀྱི་བ་སྤུ་གཟེང་ཞིང་སྨྲེ་ངག་གི་བོས་ནས྄། བླ་མ་བླ་མ་ཐུགས་རྗེའི་
འདོར་བ་རེ་ཕོད་དམ། ཟེར་ནས་ཡང་ཡང་བོས་པའི་ཉམས་སྣང་ཞིག་ཤར་ཡང༌། བླ་མ་པཎྜི་ཏ་ཡི་ཆ་བྱད་དང་ལྡན་པ། སྣང་ ཟླ
ལ་རང་བཞིན་མ་གྲུབ་ཡེ་ཤེས་ཀྱི་གཟུགས་སྐུ། ཁྱོད་དང་འབྲལ་མ་མྱོང་གསུངས་རང་ཉིད་ལ་ཐིམ་སོང་། རང་ལུས་ནད་མེད་
བདེ་བའི་ལང་ཚོ་དང་ལྡན་པ། གསལ་སྟོང་ཆོས་དབྱིངས་ཆེན་པོ་གཞི་བཞག་དང་བྲལ་བ། སྟོང་གསལ་བརྗོད་པ་བྲལ་བ་
ཀཱི་ལ་ཀརྨ་ཤིསྟཱཾ།

༄༅།།
ཀློང་ཆེན་གྱི་དགོངས་པ། འབད་མེད་ཨ་ཏི་ཡོ་གའི་བཙན་ས་དེ་ཟིན་སོང༌། བདེའོ་སྐྱིད་དོ་གཏད་མེད་ཕ་རྒན་ང་
སྐྱིད་དོ། འཁྲུལ་མེད་ཡེ་ཡིན་ཆེན་པོའི་གནས་ལུགས་ཀྱི་ལྟ་བ། མ་བཅོས་རང་བྱུང་རྒྱལ་པོ་རིག་སྟོང་གི་ངོ་བོ། ཀ་དག་ཀུན་ཏུ་
བཟང་པོའི་ཁྱད་ཆོས་ཀྱི་དོ་ར། གདོད་ནས་འཁྲུལ་མ་མྱོང་བའི་རང་མཚང་དེ་རིག་སོང༌། ད་ནི་དགའ་འོ་སྐྱིད་དོ་ཕ་རྒན་ང་སྐྱིད་
དོ། གུ་ཡངས་བློ་བདེའི་ངང་ནས་ཕ་རྒན་ང་སྐྱིད་དོ། གནས་མཆོག་ཁྱད་འཕགས་འོད་གསལ་མཐོང་གྲོལ་ཀྱི་གླིང་ནས། སྐྱིད་
པའི་གླུ་དབྱངས་ལེན་པའི་ཉམས་སྣང་འདི་ཤར་བྱུང༌། ཞེས་པ་འདི་ཡང་བླ་མ་མཇལ་བའི་སྣང་ཉམས་ངང་མགོ་ཚྭའི་བླ་གཟུགས་པས་འཕྲལ་དུ་བྲིས་པ་དགེ།
297-298



ར གནས་ གཅིག བསྟོད།